Столични полицаи спипаха обирджия с плячката му – Труд
Столични полицаи спипаха обирджия с плячката му
28.05.2019 • 14:38
44-годишен криминално проявен столичанин е задържан непосредствено след извършване на взломна кражба от къща в кв. „Суходол“. Служители от сектор „Престъпления против собствеността“ при СДВР засекли мъжа в ранните часове на 6 май, съобщиха от МВР.
Според първоначалната информация той проникнал в дома чрез натиск на ПВЦ дограма на балконската врата, след това с помощта специален топлорежещ инструмент срязал вградена в стената метална каса и отнел от нея голяма сума пари. Непосредствено след извършеното престъпление обаче белезниците щракнали на ръцете му, а у него полицаите намерили току що откраднатите чужди пари и инструмента, с който взломил касата.
След доклад на събраните материали по образувано досъдебно производство задържаният е привлечен като обвиняем за престъпление по чл. 195 от НК. Наложена му е мярка за неотклонение „задържане под стража“.